Държавен вестник, бр. 23, 2012 г., стр. 33

БРОЙ  23	
Д Ъ Р Ж А В Е Н  В Е С Т Н И К 	
СТР.  33  
Режисьорът работи както на открито, така и 
в студио.
За успешното упражняване на професията 
режисьорът трябва да бъде надарена и високооб­
разована личност, да има чувство за отговорност, 
тактичност, умение да убеждава и комуникира, да 
издържа при продължително натоварване, да има 
структурно и изпреварващо мислене, способност 
за импровизации и хрумвания, умения за генери­
ране на идеи и нестандартни решения, умения да 
планира и организира дейността си. Изключително 
важно е умението за работа в екип.
Работното му време е в зависимост от специ­
фиката на работата му – може да бъде както с 
нормална продължителност, така и при условията 
на ненормираното работно време в съответствие 
с Кодекса на труда. 
2.2. Възможности за продължаване на профе­
сионалното обучение
Придобилите четвърта степен на професионална 
квалификация по професията „Режисьор“ могат 
да се обучават за придобиване на квалификация 
по други професии от област на образованието 
„Изкуства“, като обучението по общата задъл­
жителна професионална подготовка – единна 
за всички професионални направления, както и 
част от отрасловата задължителна професионална 
подготовка и специфичната за професията профе­
сионална подготовка се зачитат.
Лицата, придобили професионална квалифика­
ция по професията „Режисьор“, имат възможности 
да повишават квалификацията си в курсове и се­
минари, организирани от обучаващи институции, 
браншови организации и др.
2.3. Възможности за професионална реализация 
съгласно Националната класификация на професи­
ите и длъжностите (НКПД – 2011), утвърдена със 
Заповед № РД-01-931 от 27.12.2010 г. на министъра 
на труда и социалната политика, изм. и доп. със 
заповеди № РД-01-204 от 28.02.2011 г., РД-01-426 
от 30.05.2011 г., РД-01-529 от 30.06.2011 г., РД-01-
533 от 30.06.2011 г. и РД-01-952 от 29.12.2011 г.
Придобилите четвърта степен на професионална 
квалификация по професията „Режисьор“ могат 
да работят във филмови продукции, на свободна 
практика, в национални и местни ефирни и ка­
белни електронни медии на следните длъжности 
от НКПД – 2011: 3435-3008 Втори асистент, ди­
ректор на продукция, 3435-3009 Втори асистент, 
режисьор, както и други подобни, допълнени при 
актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления
След завършване на обучението по професията 
обучаваният трябва да:
· познава, спазва и прилага правилата за здра­
вословни и безопасни условия на труд; 
· умее да формулира проблеми, задава въпроси, 
прави отчет за извършената работа, установява и 
поддържа делови отношения;
· познава стопанското устройство на страната, 
разбира съществуващите икономически отношения, 
процеси и явления и прави изводи за факторите, 
които ги пораждат;
· познава трудовото законодателство, опреде­
лящо неговия статут, права и задължения;
· ръководи и умее да работи в екип, като 
участва активно при разпределение на задачите, 
съдейства на членовете на екипа при изпълнени­
ето им и търси помощ от тях, носи отговорност;
· осъществява ефективни работни взаимоот­
ношения с колегите си;
· съзнава необходимостта и се старае да по­
вишава квалификацията си с цел осигуряване на 
бъдещи ангажименти;
· проявява креативност на всички етапи от 
работата си;
· умее да намира информация в интернет с 
помощта на компютър, работи със специализирани 
програмни продукти и продукти за създаване на 
документи;
· осъществява комуникация и ползва специ­
ализирана информация на чужд език;
· спазва професионалната етика и има етично 
поведение.
3.2. Цели на обучението по отрасловата задъл­
жителна професионална подготовка, единна за 
всички професии от професионално направление 
„Аудио-визуални изкуства и техники; производство 
на медийни продукти“
След завършване на обучението по професията 
обучаваният трябва да:
· познава различните видове медии;
· познава процеса на производство на филмови 
и медийни продукти;
· познава различните видове техника, използ­
вана във всички етапи от създаването на филма 
(телевизионното предаване);
· познава ролята на всеки от участващите във 
филмовото производство – актьори, оператори, 
специалисти по монтаж, звук, осветление, худож­
ници, музикални оформители, композитори и др.;
· познава форматите и носителите на визуална 
информация;
· познава характеристиките и разпознава ос­
новни епохи и стилове в изкуството;
· спазва етапите и принципите в изграждането 
на художествена аудио-визуална творба;
· познава историята и теорията на киноизкуст­
вото, различните видове и жанрове кино;
· познава популярни творби (филми) от бъл­
гарското и световното кино, анализира филмовата 
творба с характерната за това терминология и 
изразни средства.
3.3. Цели на обучението по специфичната за 
професията „Режисьор“ задължителна професио­
нална подготовка 
След завършване на обучението по професията 
обучаваният трябва да:
· умее да създава проект за реализация на 
аудио-визуално произведение;
· участва в доработката на литературния сце­
нарий, създаването на режисьорския сценарий, 
календарния план и бюджета на филма;
· осъществява творческо и организационно 
ръководство на екипите по време на предподгот­